L 17/80
ET
Euroopa Liidu Teataja
19.1.2023
LISA
Määruse (EL) 2021/2115 artiklis 134 osutatud iga-aastaste tulemusaruannete sisu esitamine
1.
KOKKUVÕTE ÜPP STRATEEGIAKAVA RAKENDAMISE SEISUST SEOSES EELMISE EELARVEAASTAGA
See jagu sisaldab määruse (EL) 2021/2115 artikli 134 lõike 7 punktis a osutatud kvalitatiivset teavet.
1.1.
Kokkuvõte ÜPP strateegiakava rakendamise seisust See alajagu sisaldab kokkuvõtet eelmisel eelarveaastal ÜPP strateegiakava rakendamisel tehtud edusammudest.
Alajagu võib sisaldada ka kokkuvõtet eelmisel eelarveaastal ÜPP strateegiakava tulemuslikkust mõjutanud põhiprobleemidest, millest tuleb üksikasjalikult aru anda alajaos 1.2, sealhulgas tuleb esitada nende probleemide lahendamiseks võetud meetmed.
1.2.
ÜPP strateegiakava rakendamise seis eri- ja sektoriüleste eesmärkide kaupa Iga määruse (EL) 2021/2115 artikli 6 lõigetes 1 ja 2 osutatud eri- ja sektoriülese eesmärgi puhul sisaldab käesolev alajagu eelmisel eelarveaastal ÜPP strateegiakava tulemuslikkust mõjutanud probleemide kirjeldust ning vajaduse korral esitatakse põhjendused ja kirjeldatakse nende probleemide lahendamiseks võetud meetmeid.
Alajagu võib sisaldada selgitusi tulemusnäitajate osas saavutatud väärtuste vastavatest vahe-eesmärkidest kõrvalekaldumiste kohta, et täiendada alajaos 2.1 esitatavat teavet.
1.3.
ÜPP strateegiakava rakendamise horisontaalsed aspektid Selles alajaos kirjeldatakse eelmisel eelarveaastal ÜPP strateegiakava rakendamisel tehtud edusamme, tehakse kindlaks eelmisel eelarveaastal ÜPP strateegiakava rakendamist mõjutavad probleemid ja vajaduse korral nende lahendamiseks võetavad meetmed seoses ÜPP strateegiakava rakendamise ja tulemuslikkuse seisukohast oluliste juhtimise, võrgustike ja riiklike seadusandlike või muude kui seadusandlike meetmetega.
Alajagu võib sisaldada nende probleemide kirjeldust, mis mõjutasid ÜPP strateegiakava tulemuslikkust eelmisel eelarveaastal ja mida ei saa kajastada alajaos 1.2 eri- või sektoriüleste eesmärkide all.
1.4.
Erand maa heas põllumajandus- ja keskkonnaseisundis hoidmise standarditest 2023. aastal Kui liikmesriik kasutas rakendusmääruse (EL) 2022/1317 artiklis 1 sätestatud erandit, sisaldab käesolev alajagu hinnangut selle kohta, millist mõju avaldab sellise erandi kohaldamine üleilmsele toiduga kindlustatusele, keskkonna säilitamisele ja kliimamuutuste vastasele võitlusele vastavalt kõnealuse rakendusmääruse artikli 2 lõikele 5.
2.
KVANTITATIIVNE TEAVE, KVALITATIIVNE TEAVE TULEMUSNÄITAJATE VÄÄRTUSTE VAHE-EESMÄRKIDEST KÕRVALEKALDUMISTE KOHTA JA PÕHJENDUS SELLE KOHTA, MIKS TEGELIKUD ÜHIKUSUMMAD ÜLETAVAD KAVANDATUD ÜHIKUSUMMASID
See jagu sisaldab määruse (EL) 2021/2115 artikli 134 lõigetes 4 ja 5 osutatud kvantitatiivset teavet.
Jagu sisaldab ka kvalitatiivset teavet kõnealuse määruse artikli 134 lõike 7 punktis b osutatud vahe-eesmärkidest kõrvalekaldumiste kohta.
See hõlmab kõnealuse määruse artikli 134 lõikes 9 osutatud kohustuslikku kvalitatiivset teavet.
See võib sisaldada kõnealuse määruse artikli 134 lõikes 8 osutatud kohustuslikku kvalitatiivset teavet.